หุ้นสหรัฐปิดบวกเล็กน้อย
ตลาดหุ้นสหรัฐบวกเล็กน้อย ดัชนีหุ้นดาวโจนส์ เพิ่มขึ้น 53.68 จุด ขณะที่ราคาน้ำมันขยับลงจากการขายทำกำไร
19 ม.ค. 2556

ตลาดหุ้นสหรัฐบวกเล็กน้อย ดัชนีหุ้นดาวโจนส์ เพิ่มขึ้น 53.68 จุด ขณะที่ราคาน้ำมันขยับลงจากการขายทำกำไร ตลาดหุ้นสหรัฐฯวานนี้(18ม.ค.) ปิดบวกพอประมาณ หลังมีข่าวว่าสมาชิกสภาคองเกรสจากพรรครีพับลิกัน อาจเปิดทางสำหรับเพิ่มเพดานหนี้ระยะสั้นเพื่อหลีกเลี่ยงวิกฤตรอบใหม่ ตามหลังเพิ่งผ่าทางตันรอดวิกฤตหน้าผาการคลังไปหมาดๆ อย่างไรก็ตามผลกระกอบอันน่าผิดหวังของอินเทล ก็ฉุดให้แนสแดค ขยับลง       ดัชนีหุ้นดาวโจนส์ เพิ่มขึ้น 53.68 จุด (0.39 เปอร์เซ็นต์) ปิดที่ 13,649.70 จุด แนสแดค ลดลง 1.29 จุด (0.04 เปอร์เซ็นต์) ปิดที่ 3,129.34 จุด เอสแอนด์พี เพิ่มขึ้น 5.03 จุด (0.34 เปอร์เซ็นต์) ปิดที่ 1,485.97 จุด ขณะที่ราคาน้ำมันขยับลงจากการขายทำกำไร สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ ลดลง 11 เซนต์ ปิดที่ 95.35 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนมีนาคม ลดลง 25 เซนต์ ปิดที่ 110.85 ดอลลาร์ต่อบาร์เรล